วันพุธที่ 8 กันยายน 2564
ดีอีเอส ร่วมสกมช. วางแนวทางแก้ปัญหาแฮกเกอร์โจมตีระบบรพ.ทุกภาคส่วนร่วมมือทำงานรับผิดชอบต่อข้อมูลประชาชน
ดีอีเอส ร่วมสกมช. วางแนวทางแก้ปัญหาแฮกเกอร์โจมตีระบบรพ.ทุกภาคส่วนร่วมมือทำงานรับผิดชอบต่อข้อมูลประชาชน
“ชัยวุฒิ”รมว.ดีอีเอสแถลงความคืบหน้ากรณีแฮกเกอร์โจมตีข้อมูลรพ.เพชรบูรณ์ผนึกกำลังก.ดิจิทัลฯ-สกมช.-ก.สาธารณสุขลงพื้นที่ไห้คำแนะนำตรวจสอบความเสี่ยงและความปลอดภัยของระบบยืนยันไม่พบความเสียหายกับระบบในการดูแลรักษาผู้ป่วยชูความร่วมมือจากทุกภาคส่วนซึ่งเป็นความรับผิดชอบของสังคมต่อข้อมูลส่วนบุคคลของประชาชนเดินตามแนวปฏิบัติของกฎหมายที่เกี่ยวข้องนำไปสู่การแก้ปัญหาระยะยาวอย่างมีประสิทธิภาพ
วันนี้(8ก.ย. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ในฐานะเป็นประธานคณะกรรมการกำกับดูแลด้านความมั่นคงปลอดภัยไซเบอร์(กกม.)สำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ได้แถลงข่าวกรณีแฮกเกอร์โจมตีข้อมูลของโรงพยาบาลเพื่อชี้แจงรายละเอียดและแนวทางแก้ไขโดยจากที่ได้สั่งการให้สำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ประสานเข้าไปร่วมทำงานกระทรวงสาธารณสุขในการลงพื้นที่ตรวจสอบช่องโหว่ของระบบของโรงพยาบาลเพชรบูรณ์และพูดคุยกับทีมไอทีของโรงพยาบาลฯได้ทำการแก้ไขปัญหาเบื้องต้นแล้วโดยนำระบบที่เป็นปัญหาดังกล่าวออกไปจากการใช้งานและดำเนินการปิดกั้นการเข้าถึงอินเทอร์เน็ตจากภายนอกอีกทั้งจากการตรวจสอบไม่พบความเสียหายกับระบบปฏิบัติการที่ใช้ในการดูแลรักษาผู้ป่วย
ทั้งนี้เบื้องต้นได้ประเมินความเสียหายตรวจสอบความเสี่ยงและความปลอดภัยของคอมพิวเตอร์ทั้งหมดมีการสำรองข้อมูลทั้งหมดทั้งนี้โรงพยาบาลมีระบบสำรองข้อมูลทุก1ชั่วโมงเป็นปกติอยู่แล้วทางโรงพยาบาลได้หารือผู้เชี่ยวชาญจากศูนย์เทคโนโลยีสารสนเทศและการสื่อสารกระทรวงสาธารณสุขและขอรับคำปรึกษาจากสกมช.และกระทรวงดิจิทัลฯตั้งแต่ต้นเพื่อให้คำแนะนำและเป็นที่ปรึกษาในการปรับปรุงระบบคอมพิวเตอร์ของโรงพยาบาลให้ปลอดภัยเพื่อสร้างความมั่นใจในการให้บริการต่อไป
“จากเหตุการณ์ที่เกิดขึ้นสามารถแก้ไขได้ด้วยความร่วมมือจากทุกภาคส่วนซึ่งเป็นความรับผิดชอบของสังคมต่อข้อมูลส่วนบุคคลของประชาชนไม่ควรตั้งคำถามว่าเกี่ยวข้องหน่วยงานใดเป็นหน้าที่ของทุกหน่วยงานที่ต้องดำเนินการรักษาและจัดเก็บข้อมูลให้ปลอดภัยซึ่งมีแนวทางในการปฏิบัติระบุไว้แล้วอย่างชัดเจนตามพ.ร.บ.ธุรกรรมอิเล็กทรอนิกส์2544พ.ร.บ.ว่าด้วยการกระทำความผิดเกี่ยวกับคอมพิวเตอร์2550พ.ร.บ.การรักษาความมั่นคงปลอดภัยไซเบอร์2562และพ.ร.บ.คุ้มครองข้อมูลส่วนบุคคล2562 ถึงแม้จะมีการขยายการบังคับใช้ออกไป แต่หน่วยที่เก็บข้อมูลส่วนบุคคลยังต้องดำเนินการตามประกาศกระทรวงดิจิทัลเพื่อเศรษฐกิจและสังคมเรื่องมาตรฐานการรักษาความมั่นคงปลอดภัยของข้อมูลส่วนบุคคลพ.ศ. 2563เมื่อวันที่17กรกฎาคม2563”นายชัยวุฒิกล่าว
โดยการแก้ปัญหาในระยะสั้นทุกหน่วยงานต้องมุ่งเน้นในด้านนโยบายกรอบแนวทางปฏิบัติและยกระดับบุคลากรด้านความมั่นคงปลอดภัยไซเบอร์ ต้องถือปฏิบัติตามพรบ.ดังกล่าวข้างต้นมาใช้ในการจัดเก็บข้อมูลต่างๆโดยมุ่งเน้นรับผิดชอบต่อสังคมและประชาชนและสร้างความตระหนักให้บุคลากรของทุกหน่วยงานมีความเข้มข้นในกลไกการป้องกันตรวจสอบเฝ้าระวัง
ในส่วนของการแก้ปัญหาในระยะยาวคือกระทรวงสาธารณสุขต้องcentralizedระบบฐานข้อมูลและแอปพลิเคชั่นต่างๆซึ่งการเฝ้าระวังเรื่องความปลอดภัยจะทำได้ง่ายขึ้นโดยต้องคำนึงถึงเรื่องความปลอดภัยของข้อมูลเป็นสำคัญ
“ปัญหาที่เกิดขึ้นรพ.เพชรบูรณ์ยืนยันว่าข้อมูลที่ประกาศขายเป็นข้อมูลเกี่ยวกับรายชื่อประชาชนที่มารับบริการโรงพยาบาลชื่อแพทย์ที่ดูแลและตารางเวรแพทย์ข้อมูลสัญญาณชีพวันเวลาที่มารับบริการสิทธิการรักษาเลขประจำตัวผู้ป่วยทั้งหมดไม่ใช่ฐานข้อมูลการรักษาไม่มีรายละเอียดเกี่ยวกับการวินิจฉัยและรักษาโรคเป็นข้อมูลทั่วไปที่ไม่มีผลกระทบต่อการดูแลรักษาอีกทั้งข้อมูลรายชื่อที่ถูกแฮกไปมีจำนวนกว่า1หมื่นรายชื่อไม่ใช่1.6ล้านรายชื่อตามที่แฮกเกอร์กล่าวอ้าง”นายชัยวุฒิกล่าว
ประกอบด้วยข้อมูลรายชื่อเวชระเบียนผู้ป่วยใน10,095รายใช้ในการตรวจสอบระบบเวชระเบียน(ไม่มีรายละเอียดการดูแลรักษา)ข้อมูลรายชื่อผู้ป่วยนอกที่นัดรับการรักษาประมาณ7,000รายข้อมูลตารางเวรแพทย์มีเลข13หลักของแพทย์ผู้รักษา39รายเพื่อใช้ในการเข้าถึงฐานข้อมูลข้อมูลรายชื่อผู้ป่วยในการคำนวณค่าใช้จ่ายในการผ่าตัด692รายข้อมูลผู้ป่วยโรงพยาบาลสนาม795ราย
ด้านนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส) กล่าวว่าปัจจุบันกระทรวงดิจิทัลฯมีหน่วยงานที่อยู่ภายใต้สำนักงานพัฒนาธุรกรรมทางอิเล็กทรอนิกส์(ETDA)คือศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย(ไทยเซิร์ต)ทำหน้าที่เป็นหน่วยงานกลางที่พร้อมให้บริการหน่วยงานต่างๆในการเฝ้าระวัง(monitor)การถูกโจมตีระบบโดยปัจจุบันให้บริการอยู่แล้ว250หน่วยงานดังนั้นโรงพยาบาลต่างๆโดยเฉพาะโรงพยาบาลระดับจังหวัดสามารถติดต่อเข้ามาใช้บริการได้
อีกทั้งในเร็วๆนี้บมจ.โทรคมนาคมแห่งชาติ(NT)ก็เตรียมเปิดให้บริการลักษณะนี้เช่นกันเนื่องจากในเรื่องความมั่นคงปลอดภัยไซเบอร์นั้นนอกจากมีระบบที่มั่นคงปลอดภัยแล้วยังจำเป็นที่ต้องมีการเฝ้าระวังตลอดเวลาอีกด้วย
***********